Зул-хьижжат
Зӯл-хьижжат (Ӏаьр. ذُو الْحِجَّةِ‎‎) — иза исламан рузманан йа беттан шеран шуьйтталгӀа бутт бу. Иза бихкинчу беа баттах шолгӀаниг бу. Цунна и цӀе тиллина 412-чу шарахь, Мухьаммад пайхамаран ﷺ пхоьалгӀа деда волчу Килаб ибн Мурратан заманахь, цу баттахь хьаж дар нисло дела тиллина цунна и цӀе. Иза билгалдинчу беттанех тӀаьххьарниг бу, Дала шайн хьокъехь аьллачу: ﴾Хьаж билгалдинчу беттанашкахь деш ду﴿ [Къуръан 2:197]. И беттанаш дуьйлало шаввал беттан хьалхарчу дийнахь, ткъа чекхдовлу зул-хьижжат беттан уьтталгӀа де чекхдолуш. Цу беттан уьссалгӀачу дийнахь Ӏарафат де а, Ӏарафатехь латтар а хуьлу йа Доккхачу хьаьжан де олуш дерг, ткъа цуьнан уьтталгӀачу дийнахь бусалбанийн ГӀурбанан Ӏийдан хьалхара де хуьлу.